stanford-oval/wikipedia huggingface dataset:
Jukkasjärven seurakunta

| Jukkasjärvi församling Jukkasjärven seurakunta |
| --- | --- |
 Seurakunta toimii Kiirunan kunnan Jukkasjärven piirin alueella.
Suuntautuminen:  Luterilaisuus
Kirkkokunta:  Ruotsin kirkko
Hiippakunta:  Luulajan hiippakunta
Rovastikunta:  Pohjois-Norrbottenin rovastikunta
Seurakuntapaimen:  Lena Tjärnberg
Pääkirkko:  Jukkasjärven kirkko
Jäseniä:  14 382, 70,4% alueen väkiluvusta (31.12.2017)
Aiheesta muualla
Jukkasjärvi församling
Infobox OKVirheellinen NIMI-arvo: 
Jukkasjärven seurakunta (ruots. Jukkasjärvi församling) on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Kiirunan kunnassa Jukkasjärven piirin alueella.
Kirkot

Kiirunan kirkko
Jukkasjärven kirkko
Tuolluvaaran kirkko
Tornehamnin kirkko
Aiheesta muualla

Jukkasjärven seurakunnan kotisivut
Jukkasjärven kirkko.
Julia Daudet

| Julia Daudet |
| --- | --- |
 Pierre-Auguste Renoir: Julia Daudet.
Henkilötiedot
Syntynyt: 1844 Pariisi, Ranska
Kuollut: 1940 (95–96 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Julia Allard Daudet (1844 Pariisi, Ranska − 1940) oli ranskalainen kirjailija.
Daudet'n puoliso oli kirjailija Alphonse Daudet ja heidän poikansa kirjailija Léon Daudet.
Daudet teki yhteistyötä puolisonsa kanssa mutta kirjoitti myös itsenäisiä teoksia. Hänen teoksensa Impressions de nature et d’art (1879) sisältää lapsuusmuistoja, runoja ja kirjallisuusarvosteluja. Lisäksi hän on julkaissut taidokkaasti kirjoitetun tunnustuskirjan L’enfance d’une parisienne (1883) ja impressionistisen päiväkirjan Fragments d’un livre inédit (1884) sekä Les enfants et les mères (1888) ja muita teoksia.
Jordan 194

| Jordan 194 |
| --- | --- |

Talli:   Jordan
Suunnittelija(t):   Gary Anderson
Kuljettajat:  14.  Rubens Barrichello  14.  Andrea de Cesaris  15.  Eddie Irvine  15.  Aguri Suzuki
Teknisiä tietoja
Renkaat:  G Goodyear
Polttoaine:  Sasol
Runko:  hiilikuitumonokokki
Moottori:  Hart 1035 3.5 V10
Voimansiirto:  Jordan 6-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Brasilian GP 1994
Kilpailuja:  16
Voittoja:  0
Paalupaikkoja:  1
Nopeimpia kierroksia:  0
Palkintosijoja:  1
MM-pisteitä:  28
Jordan 194 oli brittiläisen Gary Andersonin suunnittelema ja Jordanin käyttämä auto kaudella 1994. Autoa ajoivat kilpailussa edelliskauden tapaan brasilialainen Rubens Barrichello ja britti Eddie Irvine. Autoa ajoivat myös muutaman kilpailun ajan japanilainen Aguri Suzuki ja italialainen Andrea de Cesaris. Voimanlähteenä autossa oli Hartin V10 ja renkaat tallille toimitti Goodyear. Ensimmäistä kertaa tallin historiassa kauteen lähdettiin täsmälleen samanlaisella kokoonpanolla, kun viime kauteen jäätiin.
Kausi alkoi Barrichellon osalta hyvin, sillä hän ajoi heti avauskilpailussa neljänneksi ja seuraavana vuorossa olleessa Tyynenmeren GP:ssa peräti kolmanneksi. Palkintosija oli tallin historian ja Barrichellon uran ensimmäinen. Irvinen osalta kausi ei käynnistynyt ollenkaan hyvin hänen saatuaan heti kolmen kilpailun kilpailukiellon, kun hänen katsottiin aiheuttaneen kauden ensimmäisenä ajetussa Brasilian GP:ssa joukkokolari. Eddie Jordan harkiti ensin suomalaisen Mika Salon palkkaamista tuuraajaksi Tyynenmeren GP:hin, mutta japanilainen Aguri Suzuki vei lopulta paikan isojen tulojensa ansiosta.
Tallille entuudestaan tuttu italialainen Andrea de Cesaris nousi toisen kuljettajan rooliin surullisen kuuluisassa San Marinon GP:ssa, jossa Barrichello ajoi rajun ulosajon harjoituksissa, eikä enää kyennyt osallistumaan itse kilpailuun. De Cesaris onnistui ajamaan Monacon GP:ssa neljänneksi. Irvine palasi autonsa rattiin Espanjan GP:ssa, jossa hän avasi kauden pistetilinsä yltäessään kilpailun kuudenneksi. Barrichello saavutti loppukauden aikana vielä neljä neljättä sijoitusta ja Belgian GP:sta hän saavutti tallin ja oman uransa ensimmäisen paalupaikan . Irvine ajoi vielä kerran neljänneksi ja viidenneksi.
Valmistajien MM-sarjassa Jordan sijoittui viidenneksi 28 pisteellään. Sijoitus oli tallin historian siihen asti paras. Autolla saavutettiin yksi palkintosija ja paalupaikka.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1994 | Jordan | Hart V10 | G |  | BRA | PAC | SMR | MON | ESP | CAN | FRA | GBR | GER | HUN | BEL | ITA | POR | EUR | JPN | AUS | 28 | 5. |
| 1994 | Jordan | Hart V10 | G |   Rubens Barrichello | 4 | 3 | DNQ | Kesk. | Kesk. | 7 | Kesk. | 4 | Kesk. | Kesk. | Kesk. | 4 | 4 | 12 | Kesk. | 4 | 28 | 5. |
| 1994 | Jordan | Hart V10 | G |   Eddie Irvine | Kesk. | EX | EX | EX | 6 | Kesk. | Kesk. | Kesk. | Kesk. | Kesk. | 13 | Kesk. | 7 | 4 | 5 | Kesk. | 28 | 5. |
| 1994 | Jordan | Hart V10 | G |   Aguri Suzuki |  | Kesk. |  |  |  |  |  |  |  |  |  |  |  |  |  |  | 28 | 5. |
| 1994 | Jordan | Hart V10 | G |   Andrea de Cesaris |  |  | Kesk. | 4 |  |  |  |  |  |  |  |  |  |  |  |  | 28 | 5. |
Aiheesta muualla

Wikimedia Commonsissa on kuvia tai muita tiedostoja aiheesta .
Jordan 194 - The Formula One DataBase
Jordan 194 - ChicaneF1
Jordan 194 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 1994
Williams FW16
Williams FW16B
Tyrrell 022
Benetton B194
McLaren MP4/9
Footwork FA15
Lotus 107C
Lotus 109
Jordan 194
Larrousse LH94
Minardi M193B
Minardi M194
Ligier JS39B
Ferrari 412T
Sauber C13
Simtek S941
Pacific PR01
Jouko Kemilä

Jouko Antti Kemilä (18. helmikuuta 1941 Utajärvi – 14. tammikuuta 2019 Oulu) oli suomalainen pesäpalloilija. Hän voitti suomenmestaruuden Oulun Lipon joukkueessa vuosina 1971 ja 1972. Hän saavutti etenijäkuninkaan vuonna 1968. Kemilä kuoli pitkäaikaisen sairauden uuvuttamana 77-vuotiaana.
Jordan 195

| Jordan 195 |
| --- | --- |

Talli:   Jordan
Suunnittelija(t):   Gary Anderson
Kuljettajat:  14.  Rubens Barrichello  15.  Eddie Irvine
Teknisiä tietoja
Renkaat:  G Goodyear
Polttoaine:  Total
Runko:  hiilikuitumonokokki
Moottori:  vapaasti hengittävä Peugeot A10 3.0 V10
Voimansiirto:  Jordan 6-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Brasilian GP 1995
Kilpailuja:  17
Voittoja:  0
Paalupaikkoja:  0
Nopeimpia kierroksia:  0
Palkintosijoja:  2
MM-pisteitä:  21
Jordan 195 oli brittiläisen Gary Andersonin suunnittelema auto, jota Jordan käytti kaudella 1995. Autossa oli Peugeotin moottorit ja Goodyearin renkaat. Autoa ajoivat brasilialainen Rubens Barrichello ja britti Eddie Irvine. Autolla saavutettiin kaksi palkintosijoitusta.
Kauden alussa ilmeni, että nopeutta Peugeotin koneista löytyi. Aika-ajoissa Barrichello ja Irvine taistelivat parhaimmillaan kuudesta parhaimmasta sijasta. Suurimmaksi murheeksi nousikin luotettavuusongelmat ja kauden aikana kertyikin yhteensä 16 keskeytystä.
Irvine avasi tallin pistetilin Espanjan GP:ssa ajamalla viidenneksi. Kanadan GP:ssa molemmat tallin kuljettajat ylsivät palkintokorokkeelle, kun Barrichello oli toinen ja Irvine kolmas. Pisteitä kilpailusta talli sai kymmenen kappaletta, mikä oli tallin siihen astisen historian suurin yhdestä kilpailusta saavutettu saalis. Edellinen ennätys oli kauden 1991 Kanadan GP:sta (5 p.). Barrichello sijoittui vielä kuudenneksi Ranskan ja Belgian GP:ssa ja Euroopan GP:ssa hän oli maalissa neljäs. Samassa kilpailussa Irvine ylsi kuudenneksi ja Japanin GP:ssa hän oli vuorostaan neljäs.
Pisteitä Barrichello ja Irvine onnistuivat saavuttamaan kauden aikana yhteensä 21 kappaletta. Valmistajien MM-sarjassa se oikeutti kuudenteen sijaan. Edellisellä kaudella viidenneksi  sijoituunut Jordan joutui päästämään Ligier-tallin ohitseen.
Formula 1 -tulokset

Lihavointi tarkoittaa paalupaikkaa ja kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1995 | Jordan | Peugeot V10 | G |  | BRA | ARG | SMR | ESP | MON | CAN | FRA | GBR | GER | HUN | BEL | ITA | POR | EUR | PAC | JPN | AUS | 21 | 6. |
| 1995 | Jordan | Peugeot V10 | G |   Rubens Barrichello | Kesk. | Kesk. | Kesk. | 7 | Kesk. | 2 | 6 | 11 | Kesk. | 7 | 6 | Kesk. | 11 | 4 | Kesk. | Kesk. | Kesk. | 21 | 6. |
| 1995 | Jordan | Peugeot V10 | G |   Eddie Irvine | Kesk. | Kesk. | 8 | 5 | Kesk. | 3 | 9 | Kesk. | 9 | 13 | Kesk. | Kesk. | 10 | 6 | 11 | 4 | Kesk. | 21 | 6. |
Aiheesta muualla

Wikimedia Commonsissa on kuvia tai muita tiedostoja aiheesta .
Jordan 195 - The Formula One DataBase (Arkistoitu – Internet Archive)
Jordan 195 - ChicaneF1
Jordan 195 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 1995
Benetton B195
Tyrrell 023
Williams FW17
Williams FW17B
McLaren MP4/10
McLaren MP4/10B
McLaren MP4/10C
Footwork FA16
Simtek S951
Jordan 195
Pacific PR02
Forti FG01
Minardi M195
Ligier JS41
Ferrari 412T2
Sauber C14
Juanfernándezinkolibri

| Juanfernándezinkolibri |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Sephanoides
Laji::  fernandensis
Kaksiosainen nimi
 Sephanoides fernandensis  (King, 1831) 
Katso myös
   Juanfernándezinkolibri Wikispeciesissä   Juanfernándezinkolibri Commonsissa 
Infobox OKNimi-testi OKIUCN-testi OK: 
Juanfernándezinkolibri (Sephanoides fernandensis) on äärimmäisen uhanalainen eteläamerikkalainen kolibri.
Koko ja ulkonäkö

Juanfernándezinkolibrikoiras kasvaa noin 12 cm pitkäksi. Sen vartalo ja pää ovat tiilenpunaiset, siivet ja otsa ovat mustat, hiukan metallinhohtoiset säihkyen spektroliitin tapaan. Naaras on aivan erinäköinen; niitä luultiin pitkään jopa eri lajeiksi. Naaras on pienempi, alle kymmensenttinen. Sen pää, selkä ja siivet ovat metallinhohtoisen sinivihreät, vatsapuolen höyhenpeite on kermanvalkea, vihreiden ja mustien pilkkujen kirjoma. Otsaläikkä on sähkönsininen.
Esiintyminen

Juanfernándezinkolibreja elää vain Juan Fernándezin saarilla Chilen edustalla. Laji on äärimmäisen uhanalainen elinalueen kutistumisen takia. Yksilöitä arvellaan olevan jäljellä enää joitakin satoja.
Nimestä

Vanhemmassa Birdlifen luettelossa kolibri on nimellä Juanfernandesinkolibri.
Jordan 198

| Jordan 198 |
| --- | --- |

Talli:   Jordan
Suunnittelija(t):   Gary Anderson   Mike Gascoyne
Kuljettajat:  9.  Damon Hill  10. Ralf Schumacher
Teknisiä tietoja
Renkaat:  G Goodyear
Polttoaine:  Repsol
Runko:  hiilikuitumonokokki
Moottori:  vapaasti hengittävä Mugen Honda MF310C, 70° V10
Voimansiirto:  Jordan 6-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 1998
Kilpailuja:  16
Voittoja:  1
Paalupaikkoja:  0
Nopeimpia kierroksia:  0
Palkintosijoja:  3
MM-pisteitä:  34
Jordan 198 oli britti Gary Andersonin ja britti Mike Gascoynen suunnittelema auto, jolla Jordan-talli kilpaili kaudella 1998. Autoa ajoivat vuoden 1996 maailmanmestari britti Damon Hill ja toista vuottaan tallissa ollut saksalainen Ralf Schumacher. Auton voimanlähteenä toimi Mugen Hondan moottorit ja renkaat tallille valmisti edelliskauden tapaan Goodyear. Autolla saavutettiin tallin historian ensimmäinen voitto.
Suurista ododotuksista huolimatta kausi alkoi heikosti, sillä kauden ensimmäiseltä puoliskolta ei saavutettu yhtäkään MM-pistettä, mutta viimein Britannian GP:ssa Scumacher ylsi vihdoin pisteille ollen kuudes. Tämän jälkeen hän oli Itävallan GP:ssa viides. Saksan GP:ssa molemmat kuljettajat selvisivät pisteille, kun Hill ajoi neljänneksi ja Schumacher kuudenneksi. Hill uusi vielä sijoituksensa seuraavaksi ajetussa Unkarin GP:ssa. Belgian GP:ssa se kauan odotettu tapahtuma sitten tapahtui: Hill onnistui voittamaan tallille sen ensimmäisen voiton sateen täysin sotkemassa kilpailussa. Schumacher sijoittui toiseksi, joten Jordan otti ensimmäisen ja viimeisen kaksoisvoiton. Italian GP:ssa Schumacher ajoi vielä kolmanneksi Hillin ajaessa kuudenneksi. Kauden päättäneessä Japanin GP:ssa Hill ohitti Heinz-Harald Frentzenin viimeisellä kierroksella nousten näin neljänneksi.
Valmistajien MM-sarjassa talli sijoittui neljänneksi 34 MM-pisteellään. Benetton jäi viidenneksi yhden pisteen erolla, joka syntyi kun Japanin GP:ssa Hill ohitti Frenzenin.
Formula 1 -tulokset

| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | Jordan | Mugen Honda V10 | G |  | AUS | BRA | ARG | SMR | ESP | MON | CAN | FRA | GBR | AUT | GER | HUN | BEL | ITA | LUX | JPN | 34 | 4. |
| 1998 | Jordan | Mugen Honda V10 | G |   Damon Hill | 8 | DSQ | 8 | 10 | Kesk. | 8 | Kesk. | Kesk. | Kesk. | 7 | 4 | 4 | 1 | 6 | 9 | 4 | 34 | 4. |
| 1998 | Jordan | Mugen Honda V10 | G |   Ralf Schumacher | Kesk. | Kesk. | Kesk. | 7 | 11 | Kesk. | Kesk. | 16 | 6 | 5 | 6 | 9 | 2 | 3 | Kesk. | Kesk. | 34 | 4. |
Aiheesta muualla

Wikimedia Commonsissa on kuvia tai muita tiedostoja aiheesta .
Jordan 198 - The Formula One DataBase (Arkistoitu – Internet Archive)
Jordan 198 - ChicaneF1
Jordan 198 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 1998
McLaren MP4/13
Ferrari F300
Williams FW20
Jordan 198
Benetton B198
Sauber C17
Arrows A19
Stewart SF02
Prost AP01
Minardi M198
Tyrrell 026
Johan Museeuw

John Museeuw vuonna 2006
Johan Museeuw (s. 13. lokakuuta 1965) on entinen belgialainen kilpapolkupyöräilijä, joka on syntynyt Varsenaren kaupungissa Belgiassa. Häntä on kilpailuaikoinaan kutsuttu liikanimellä "Flanderin leijona" (Le Lion des Flandres) ja hänen voittojensa ja sijoitustensa luettelo on vakuuttava: Maailmanmestari 1996, kolminkertainen Paris-Roubaix- sekä Flanderin kierros (Tour des Flandres) -ajojen voittaja ja monia muita ansioita. Hän lopetti ammattilaisuransa vuonna 2004 Grand Prix de l'Escaut -kilpailuun, jonka voittajaksi tuli hänen manttelinperijäkseen sanottu belgialainen Tom Boonen.
Muutama kuukausi lopettamispäätöksen tekemisen jälkeen Johan Museeuw tuomittiin neljän vuoden mittaiseen kilpailukieltoon doping-aineiden käytön vuoksi. Tuomion antoi Belgian kuninkaallinen pyöräilyliitto (Royale Ligue Vélocipédique Belge (RLVB)). Vuonna 2005 häntä syytettiin belgialaisessa oikeudessa doping-aineiden hallussapidosta. Lopulta hänet tuomittiin joulukuussa 2008 kymmenen kuukauden ehdolliseen vankeuteen dopingsotkuistaan.
Tallien jäsenyydet

Ammattilaisuran alku vuonna 1988
AD Renting 1988-1989
Lotto 1990-1992
GB-MG Technolgym 1993-1994
Équipe cycliste Mapei 1995-2000
Domo-Farm Frites 2001-2002
Quick Step-Davitamon 2003-2004
Ammattilaisuran päätös 14. huhtikuuta 2004
Saavutuksia

Maantieajon MM-kilpailu: 1993 neljäs, 1996 kultaa, 1997 kahdeksas, 1999 kahdestoista
Olympialaisten maantieajo: 1996 kymmenes
Maantiepyöräilyn maailmancup: 1993 toinen, 1994 toinen, 1995 voitto, 1996 voitto, 1999 kuudes, 2001 yhdeksäs, 2002 toinen
Flanderin ympäriajo: 1991 toinen, 1993 voitto, 1994 toinen, 1995 voitto, 1996 kolmas, 1998 voitto, 1999 kolmas, 2002 toinen
Pariisi-Roubaix: 1992 seitsemäs, 1993 neljäs, 1995 kolmas, 1996 voitto, 1997 kolmas, 2000 voitto, 2001 toinen, 2002 voitto, 2004 viides
Liège-Bastogne-Liège: 1997 kuudes
Milano–San Remo: 1992 kolmas, 1996 kahdeksas
Pariisi-Tours: 1989 kolmas, 1993 voitto
Züri-Metzgete: 1991 voitto, 1994 toinen, 1995 voitto
Amstel Gold Race: 1992 toinen, 1994 voitto, 1996 kolmas, 2001 viides
Gent-Wevelgem: 1990 toinen, 1994 kolmas, 2000 kolmas
Clásica de San Sebastián: 1995 kolmas
HEW Cyclassics: 1999 neljäs, 2002 voitto
Omloop Het Volk: 2000 voitto, 2003 voitto
Kuurne-Bryssel-Kuurne: 1992 kolmas, 1994 voitto, 1997 voitto, 1999 toinen
E3 Prijs Vlaanderen: 1992 voitto, 1998 voitto, 2002 kolmas
Rund um den Henninger Turm: 1991 toinen
Pariisi-Bryssel: 1991 kolmas, 1993 kolmas, 1996 toinen
GP Eddy Merckx: 1989 kolmas, 1995 voitto, 1996 kolmas
Grand Prix d'Isbergues: 1988 kolmas, 1990 toinen
Leeds Classic: 1996 kolmas
Trofeo Laigueglia: 1995 voitto
Circuit des Ardennes flamandes: 1995 voitto
Flèche Brabançonne: 1996 voitto, 1998 voitto, 2000 voitto
Omloop Mandel-Leie-Schelde à Meulebeke: 1996 voitto, 1999 voitto, 2003 voitto
A travers la Belgique: 1993 voitto, 1999 voitto
Belgian maantiepyöräilymestari: 1992, 1996
Ranskan ympäriajo:
1990 pistekilpailussa toinen, etappien 4 ja 21 voitto
1992 pistekilpailussa toinen
1993 pistekilpailussa toinen, etapin 4 voitto (joukkueaika-ajo), kaksi päivää Maillot jaune -paidassa
1994 etapin 3 voitto (joukkueaika-ajo), yksi päivä Maillot jaune -paidassa
Sveitsin ympäriajo:
1993 etapin 1 voitto
1994 etapin 8 voitto
De Pannen kolmen päivän ajo:
1990 kokonaiskilpailussa toinen, etapin 2 voitto
1997 kokonaiskilpailun voitto
Dunkerquen neljän päivän ajo:
1990 pistekilpailun ja etapin 1 voitto
1991 kokonaiskilpailussa kolmas ja etapin 5 voitto
1995 kokonaiskilpailun ja etapin 6 voitto
1997 kokonaiskilpailun ja etapin 3 b voitto
Irlannin ympäriajo:
1990 kokonaiskilpailussa toinen, pistekilpailun ja etapin 3 voitto
1991 kokonaiskilpailussa kolmas, pistekilpailun ja etapin 3 voitto
Luxemburgin ympäriajo:
1992 pistekilpailun voitto
1993 kokonaiskilpailussa kolmas
Ruta del Sol:
1991 etappien 2 ja 5 voitto
1992 etapin 5 voitto
1997 kokonaiskilpailussa toinen, etappien 2, 4 ja 5 voitto
Pariisi-Nizza: 1993 etapin 4 voitto
GP du Midi Libre: 1991 etappien 1 ja 3 b voitto
Belgian ympäriajo: 1989 kokonaiskilpailussa kolmas, pistekilpailun ja etapin 5 voitto
Britannian ympäriajo: 1991 etapin 2 voitto
Volta a la Comunitat Valenciana: 1992 pistekilpailun sekä etappien 1 ja 2 voitto
Bicicleta Vasca: 1992 etapin 1 voitto
Tour de la Région Wallonne: 2002 etapin 3 voitto
Tanskan ympäriajo: 2003 etapin 3 voitto
Aiheesta muualla

Johan Museeuwn kotisivut (hollanniksi)
Miesten maantiepyöräilyn maantieajon maailmanmestarit
Josafatin kalliot

Portaat puiston länsipäässä.
Josafatin kalliot on kallioinen viheralue Helsingin Harjussa, Helsinginkadun pohjoispuolella.
Alueen ensimmäisessä asemakaavassa vuodelta 1901 nykyinen puistoalue merkittiin rakennuskortteliksi, mutta kaavasta huolimatta tähän kortteliin ei vuosikymmeniin rakennettu mitään. Alue tuli kuuluisaksi 1970-luvulla, kun Urheiluhallit Oy aikoi laajentaa vieressä korttelissa olevaa urheilu­taloa kallioalueelle. Hanketta vastustamaan syntyi Josafatin puistoliike. M. A. Numminen sävelsi kallioista kertovan Josafatin jenkan, josta tuli puistoliikkeen tunnussävel. Kalliossa on puistoliikkeen historiasta kertova kuparilaatta. Puistoliikkeen alkuunpanijoita ja aktiiveja olivat Elma Lindroos ja tämän tytär Ritva Hartzell.
Puistoliikkeen laatta
Vuonna 1985 alueelle vahvistettiin uusi asemakaava, jossa tämä rakentamaton kortteli muutettiin puistoksi. Kaupungin puisto-osaston kunnostustyöt valmistuivat vuonna 1992. Puisto otettiin virallisesti käyttöön 1991. Puisto muodostaa yhtenäisen viheralueen kadun toisella puolen sijaitsevan Tauno Palon puiston kanssa.
Puistoliike on jatkanut taistelua Linnanmäen pysäköintihallia vastaan. Halli on ollut suunnitteilla 1990-luvun alusta, mutta rahoitus puuttuu. Toteutuessaan se uhkaa Alppipuistoa.
Nimen alkuperä

Laaksoa, jossa Helsinginkatu nykyisin kulkee ja jonka pohjois­rinteen Josafatin kalliot muodostavat, kutsuttiin 1800-luvulla nimellä Josafats­dal (Josafatin­laakso). Alue oli silloin vielä selvästi varsinaisen kaupunki­alueen ulko­puolella ja kuului osana kaupungin Salomon Janssonille vuokraamiin viljelys­maihin. Sen mukaisesti annettiin nykyisen viheralueen pohjoisreunaa pitkin kulkevalle kadulle vuonna 1901 nimi Josafatinkatu.
Laakson ja siten myös kallioiden nimi johtuu raamatullisesta Josafatinlaaksosta, jossa Jumala Joelin kirjan mukaan on tuomitseva pakanakansat. Raamatullisia paikannimiä annettiin 1800-luvulla useille muillekin Helsingin pohjoispuolisille, syrjässä asutuksesta olleille paikoille, esimerkiksi Jerikonniitty ja Kaanaanmaa nykyisessä Toukolassa.
Aiheesta muualla

Uula Eronen (Arkistoitu – Internet Archive)
Hartzell, Ritva: Josafatin puistoliikkeen 20 vuotta. Arkkitehti, 1991 ; (88) ; 3 ; 35-36.
Judith Miller

Judith Miller
Judith ”Judy” Miller (s. 2. tammikuuta 1948 New York) on entinen yhdysvaltalaisen The New York Times -sanomalehden toimittaja. Hän on saanut Pulitzer-palkinnon.
Miller tuli tunnetuksi Irakin joukkotuhoaseita käsitelleistä artikkeleistaan ennen vuoden 2003 sotaa. Merkittävä osa hänen artikkeleistaan The New York Timesissa osoittautui epätarkoiksi tai perättömiksi. George W. Bushin hallinto käytti Millerin kirjoituksia sodan oikeuttamiseen.
Vuonna 2005 Miller sai kansainvälistä huomiota kieltäydyttyään paljastamasta lähdettään. Hän ei suostunut todistamaan oikeudessa siitä, kuka kertoi hänelle entisen Yhdysvaltain suurlähettilään Joseph Wilsonin vaimon Valerie Plamen aseman keskustiedustelupalvelu CIA:n työntekijänä. Eräiden CIA:n työntekijöiden henkilöllisyyden paljastaminen on Yhdysvaltain lakien mukaan rikos, kun paljastajana on virkamies, joka on saanut henkilöllisyyden tietoonsa työnsä kautta. Miller tuomittiin tapauksen johdosta vankeuteen, ja hän aloitti rangaistuksen kärsimisen heinäkuussa 2005. Miller vapautui syyskuussa 2005 luovutettuaan syyttäjälle muistiinpanonsa ja paljastettuaan tietolähteensä, varapresidentti Dick Cheneyn kansliapäällikkö Lewis 'Scooter' Libbyn.
Marraskuussa 2005 Miller jätti The New York Timesin.
Myanmar kesäolympialaisissa 2016

Myanmar osallistui kesäolympialaisiin jo 17. kertaa (vuosina 1948–1988 Burman nimellä). Myanmar lähti kisoihin seitsemän urheilijan joukkueella. Urheilijat osallistuivat viiteen eri lajiin. Lipunkantajana avajaisissa toimi Yan Naing Soe. Myanmar ei saavuttanut yhtään mitalia.
Joukkue > Ammunta

Ammuntaan osallistui yksi myanmarilainen urheilija. Ye Tun Naung kilpaili sekä kymmenen metrin ilmapistoolissa että 50 metrin pistoolikilpailussa. 10 metrin ilmapistoolin karsinnoissa Naung sai 572 pistettä, joka takasi sijan 33. eikä hän päässyt loppukilpailuun. 50 metrin pistoolin karsinnoissa hän sai 552 pistettä, joka oikeutti karsintojen 17. sijalle. Tämäkään ei riittänyt loppukilpailuun.
Joukkue > Jousiammunta

San Yu Htwe oli ainoa Myanmarin edustaja jousiammunnassa. Htwe oli sijoitusammuntojen jälkeen sijalla 51. Ensimmäisellä kierroksella hän voitti suomalaisen Taru Kuopan 7–3. Toisella kierroksella Htwe voitti yhdysvaltalaisen Mackenzie Brownin samoin lukemin. Kolmannella kierroksella eteläkorealainen Ki Bo-bae voitti Htwen 6–0. Tämä tarkoitti, että hän sijoittui lopulta jaetulla sijalle 9.
Joukkue > Judo

Yan Naing Soe oli ainoa myanmarilainen olympialaisiin osallistuva judoka. Yan kilpaili miesten 100 kg sarjassa. Yanin ei tarvinnut otella ensimmäisellä kierroksella. Toisella kierroksella Yan voitti trinidadtobagolaisen Christopher Georgen kahdella yukolla. Kolmannella kierroksella saksalainen Karl-Richard Frey voitti Yanin ipponilla.